《玉汝作东眺轩不忘在东诸君子也次其韵》
明代·王鏊

长日过从兴有馀，官曹乖隔欲何如。有时隐几全忘我，几度敲门不是予。

磔磔林间鸣好鸟，斑斑花外度轻车。城东有暇还相过，宾席年来左特虚。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。